नशे में 75 विद्यार्थियों को बस में ले जा रहा था जयपुर
जयपुर के पालीटेक्निक छात्र जोधपुर परीक्षा देकर लौट रहे थे
भास्करन्यूज | जैतारण/बर
बरचौराहे पर मंगलवार दिन में एक बस चालक ने दो जगह 4 लोगों को चपेट में ले लिया। हादसे में चार लोग घायल हो गए। प्रत्यक्षदर्शियों का आरोप है कि घटना के दौरान बस चालक शराब के नशे में था तथा अपनी बस में 75 कॉलेज स्टूडेंट को लेकर जोधपुर से जयपुर जा रहा था।
हैरत की बात है कि इस मामले में रिपोर्ट नहीं दिए जाने से पुलिस ने भी आरोपी बस चालक को समझाइश कर छोड़ दिया। बर चाैकी प्रभारी अन्नाराम सीरवी ने बताया कि करौली निवासी बस चालक मुकेश शर्मा पोलीटेक्निक की परीक्षा दिलवाने के लिए 75 कॉलेज स्टूडेंट को लेकर जोधपुर आया था। जोधपुर से वह मंगलवार को इन स्टूडेंट्स को लेकर जयपुर लौट रहा था। इस दौरान उसने शराब पी रखी थी। नशे में उसने दो बाइक सवारों मुश्ताक साहिज को टक्कर मार दी जिससे दोनों घायल हो गए। उन्हें बर के सरकारी चिकित्सालय में भर्ती कराया गया। उन्होंने बताया कि सूचना मिलते ही पुलिस मौके पर पहुंची और बस चालक को पकड़ कर चौकी ले आए। शेष|पेज15
शामको समझाइश के बाद बस चालक को छोड़ दिया गया, जबकि कॉलेज स्टूडेंट्स उसी बस के साथ रही अन्य बस में रवाना किया गया।
जोधपुर हादसे से भी सबक नहीं ले रही पुलिस
शराब के नशे में 75 कॉलेज स्टूडेंट्स की जिंदगी खतरे में डालने के बावजूद पुलिस ने बस चालक को सिर्फ इसलिए छोड़ दिया कि उसके खिलाफ किसी ने रिपोर्ट नहीं दी। हालांकि पुलिस भी मान रही है कि घटना के वक्त आरोपी नशे में था। उल्लेखनीय है कि बीते दिनों जोधपुर में भी एक स्कूल बस के चालक की लापरवाही से एक छात्रा को अपना हाथ गंवाना पड़ा था। प्रत्यक्षदर्शियों का कहना है कि बस चालक पूरी तरह लापरवाही से बस चला रहा था। ग्रामीणों ने जब उसे पकड़ा तब भी वह नशे में ही था। शाम तक शराबी बस चालक को चौकी में ही रखा गया।
नशे में था चालक, रिपोर्ट नहीं दी तो समझाइश कर छोड़ दिया
^बसचालक नशे में था। उसने बर चौराहे पर दो बाइक को अपनी चपेट में ले लिया। सूचना मिलते ही पुलिस मौके पर पहुंची। दूसरे पक्ष ने इस मामले में रिपोर्ट नहीं दी है। इस पर दोनों पक्षों में समझाइश कर बस चालक को छोड़ दिया गया। बाद में कॉलेज स्टूडेंट को अन्य बसों में रवाना किया गया। -अन्नाराम सीरवी, चौकी प्रभारी, बर
बर. दुर्घटना के बाद पड़ी बस इनसेट में बस का चालक।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva